

REPUBLIKA HRVATSKA

ŠIBENSKO-KNINSKA ŽUPANIJA

G R A D ***Š I B E N I K***



Upravni odjel za komunalne djelatnosti

Povjerenstvo za provedbu natječajnog postupka

KLASA: 112-02/24-01/08

URBROJ: 2182-1-03/1-24-3

Šibenik, 6. studenog 2024.

**OBAVIJESTI**

**u svezi provedbe natječaja za prijam u službu** **referenta-za administrativno-tehničke poslove i višeg referenta za komunalno i prometno redarstvo - vježbenik**

Grad Šibenik - pročelnik Upravnog odjela za komunalne djelatnosti raspisao je natječaj za prijam u referenta-za administrativno-tehničke poslove i višeg referenta za komunalno i prometno redarstvo – vježbenik.

Natječaj je objavljen u “Narodnim novinama” broj 128/24, dana 6. studenog 2024. godine.

Prijave na natječaj podnose se u roku od 8 dana od dana objave natječaja.  
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19) i raspisanog natječaja u „Narodnim novinama“ od 6. studenog 2024. godine, Grad Šibenik obavještava kandidate:

**I. PODACI O PLAĆI**

**Referent za administrativno – tehničke poslove**

Osnovnu bruto plaću radnog mjesta referenta za administrativno-tehničke poslove sačinjava umnožak koeficijenta radnog mjesta (1,71) i osnovice koja iznosi 730 eura. Za svaku godinu radnog staža plaća se uvećava za 0,5%.

**Viši referent za komunalno i prometno redarstvo - vježbenik**

Za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme, odnosno 85% osnovne bruto plaće radnog mjesta višeg referenta za komunalno i prometno redarstvo, kojeg sačinjava umnožak koeficijenta radnog mjesta (2,14) i osnovice koja iznosi 730, 00 eura.

**II. OPIS POSLOVA**

**Referent za administrativno – tehničke poslove**

Prima i upisuje akte, vodi odgovarajuće očevidnike o aktima i uredskom poslovanju, otprema i arhivira akte, obavlja poslove prijepisa, obavlja druge srodne poslove po nalogu pročelnika i pomoćnika pročelnika Upravnog odjela.

**Viši referent za komunalno i prometno redarstvo - vježbenik**

Pruža stručnu pomoć komunalnim i prometnim redarima, obavlja nadzor nad provedbom Odluke o komunalnom redu i drugih propisa donesenih na temelju Zakona o komunalnom gospodarstvu, obavlja nadzor nad provedbom i drugih odluka Grada za koje je tom odlukom zadužen.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.  
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

**Referent za administrativno – tehničke poslove**

      - [Statut](http://www.sabor.hr/fgs.axd?id=16481) Grada Šibenika („Službeni glasnik Grada Šibenika“, broj 2/21)

- Zakon o lokalnoj i područnoj ( regionalnoj) samoupravi (NN 33/01, 60/01, 129/05,

109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak

123/17, 98/19 i 144/20)

- Zakon o sigurnosti prometa na cestama (Narodne novine 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22 i 133/23)

- Odluka o komunalnom redu („Službeni glasnik Grada Šibenika“, broj 6/20 i 8/21)

**Viši referent za komunalno i prometno redarstvo – vježbenik**

- [Statut](http://www.sabor.hr/fgs.axd?id=16481) Grada Šibenika („Službeni glasnik Grada Šibenika“, broj 2/21)

- Zakon o lokalnoj i područnoj ( regionalnoj) samoupravi (NN 33/01, 60/01, 129/05,

109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak

123/17, 98/19 i 144/20)

- Zakon o sigurnosti prometa na cestama (NN 67/08, 48/10, 74/11, 80/13, 158/13,

92/14, 64/15, 108/17, 70/19, 42/20, 85/22, 114/22 i 133/23)

- Prekršajni zakon (NN 107/07, 39/13, 157/13, 110/15, 70/17, 118/18 i 114/22)

- Odluka o komunalnom redu („Službeni glasnik Grada Šibenika“, broj 6/20 i 8/21)

**PREDSJEDNIK POVJERENSTVA**

Lidija Bralić, dipl.oec.